CELEX: 32011R1202
Language: hu
Date: 2011-11-18 00:00:00
Title: A Bizottság 1202/2011/EU végrehajtási rendelete ( 2011. november 18. ) egyes áruk Kombinált Nómenklatúra szerinti besorolásáról

23.11.2011   
            
            
               HU
            
            
               Az Európai Unió Hivatalos Lapja
            
            
               L 305/10
            
         A BIZOTTSÁG 1202/2011/EU VÉGREHAJTÁSI RENDELETE
   (2011. november 18.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex-bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. november 18-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (TARIC-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Folyadékkristályos kijelző (LCD) panel (ún. „LCD-modul”) kb. 66 cm-es (26 inch) átmérővel, amely két üveglap közé szorított aktív mátrixos folyadékkristály-rétegből áll, csatlakozókkal felszerelve.
                  Az első üveglap és a folyadékkristály-réteg között vékonyfilmes tranzisztor (TFT) mátrix található, amely a pixelek megfelelő feszültségét biztosítja.
                  A folyadékkristály-réteg és a második üveglap között RGB-szűrő található, amely a megjelenített kép színeit szabályozza.
                  A panelhez rögzítőpánt formájában számos csatlakozó kapcsolódik A csatlakozók rugalmas nyomtatott áramkörökön lévő miniatűr integrált áramkörökből (ún. „forrásmeghajtó IC-k”) állnak. A „forrásmeghajtó IC-k” lehetővé teszik az áram és a vezérlőjelek keresztülhaladását, valamint a (behozatal után beépített) nyomtatott áramköri lapról származó adatnak az aktív folyadékkristályos mátrix egyes pixeleihez való továbbítását és átalakítását.
                  A modult a 8528 vámtarifaszám alá tartozó monitorok és televízióvevő-készülékek gyártása során használják fel.
               
               
                  8529909244
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 2. b) pontja, valamint a 8529, a 8529 90 és a 8529 90 92 KN-kód és a 8529909244 TARIC-kód szövegezése határozza meg.
                  Mivel az LCD-modul elektromos csatlakozásnál (azaz az áramellátásnál) többet nyújtó „forrásmeghajtó IC-kkel” rendelkezik, nem lehet aktív mátrixos folyadékkristályos készülékként a 9013 vámtarifaszám alá besorolni (lásd még a Harmonizált Rendszer 9013 vámtarifaszámához tartozó megjegyzés (1) bekezdését.)
                  Mivel a modul két üveglap közé szorított TFT folyadékkristály-rétegből áll, a pixelvezérlésre szolgáló vezérlőelektronikával van felszerelve, és azt a 8528 vámtarifaszám alatt szereplő monitorok és televízióvevő-készülékek gyártása során használják fel, kizárólag vagy elsősorban a 8528 vámtarifaszám alá tartozó 8529 90 92 KN-kód alatti készülékek alkatrészének tekinthető.
                  A terméket ezért a 8529909244 TARIC-kód alá kell besorolni, mint folyadékkristályos (LCD) modul, amely kizárólag egy vagy több TFT üveg vagy műanyag cellából áll, képernyőérintős funkció nélkül, hátsó fényforrással is, inverterrel is és egy vagy több, kizárólag a pixel vezérlésére szolgáló vezérlőelektronikát tartalmazó nyomtatott áramköri lappal.